സി.പി.എം സംസ്ഥാന നേതാവിന്റെ നേതൃത്വത്തില് യോഗം: പങ്കെടുത്തവര്ക്ക് കോവിഡ് മൂവാറ്റുപുഴ: സംസ്ഥാന നേതാവിന്റെ നേതൃത്വത്തില് നടന്ന സി.പി.എം യോഗത്തില് പങ്കെടുത്തവര്ക്ക് കോവിഡ് സ്ഥിരീകരിച്ചു. നിയമസഭ തിരഞ്ഞെടുപ്പുഫലം വിശകലനം ചെയ്യാന് ചേര്ന്ന നിയോജക മണ്ഡലം കമ്മിറ്റി യോഗത്തില് പങ്കെടുത്തവര്ക്കാണ് കോവിഡ് സ്ഥിരീകരിച്ചത്. കഴിഞ്ഞ 30 ന് മൂവാറ്റുപുഴ ഏരിയ കമ്മിറ്റി ഓഫിസില് സംസ്ഥാന നേതാവിന്റെ സാന്നിധ്യത്തില് ചേര്ന്ന യോഗത്തില് പങ്കെടുത്തവരില് ഏഴുപേര്ക്കാണ് കോവിഡ് സ്ഥിരീകരിച്ചത്. നിയമസഭ തിരഞ്ഞെടുപ്പുഫലം വിശകലനം ചെയ്യാന് ചേര്ന്ന യോഗത്തില് മൂവാറ്റുപുഴ ഏരിയ കമ്മിറ്റി അംഗങ്ങളടക്കം 30 പേരാണ് പങ്കെടുത്തത്. രാവിലെ ആരംഭിച്ച യോഗം വൈകീട്ട് നാലോടെയാണ് അവസാനിച്ചത്. ഇതോടെ പ്രശ്നത്തില് വിവാദം കത്തിക്കയറുകയാണ്. നേതൃത്വത്തില് തന്നെ വലിയ തോതില് വിമര്ശനം ഉയര്ന്നിരിക്കുന്നു. കോവിഡ് മാനദണ്ഡങ്ങള് പാലിക്കാത്തതാണ് കാരണമെന്നാരോപിച്ചു നേതൃത്വത്തിനെതിരെ പലരും രംഗത്തു വരുന്നുണ്ട്.